Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: sérti a 113/1994. (VIII. 31.) Korm. rendelet előírásait, ezáltal
Paragraph Index: 679

sérti a 113/1994. (VIII. 31.) Korm. rendelet előírásait, ezáltal alkotmányos visszásságot okoz a szociális biztonsághoz való jogra tekintettel, a jogállamiság követelményeivel összefüggésben. Ajánlásában felkérte a honvédelmi minisztert, hogy haladéktalanul tegye meg a megfelelő intézkedéseket a kormányrendelet szabályainak nem megfelelő gyakorlat megszüntetésére. Az ajánlásban foglaltaknak a miniszter eleget tett. OBH 6516/1996. Az Alkotmány 70/E. § (1)—(2) bekezdésében védett szociális biztonsághoz való joggal összefüggésben visszásságot okoz, ha a panaszos életjáradék igényét a Fővárosi és Pest Megyei Nyugdíjbiztosítási Igazgatóság Váci Kirendeltsége azért utasítja el, mert az Országos Takarékpénztár Közép-Magyarországi Régió váci fiókjánál a postán érkezett kárpótlási jegyek elfeküdtek, és ezért az életjáradék igényt megalapozó átruházásuk nem történhetett meg. A panaszos sem a Nyugdíjbiztosítási Kirendeltségtől, sem a megbízásából eljáró OTP fióktól nem kapott segítséget a kárpótlási jegyek felkutatásához, illetőleg annak átruházásához. A 75 éves nyugdíjas panaszos azért fordult segítségért az állampolgári jogok országgyűlési biztosához, mert a Fővárosi és Pest Megyei Nyugdíjbiztosítási Igazgatóság Váci Kirendeltsége az 1995. augusztus 21-én benyújtott életjáradék igényét elutasította. Az állampolgári jogok országgyűlési biztosa a vizsgálat során a következőket állapította meg. A panaszos az e célra rendszeresített adatlapon 1995. augusztus 21-én a lakóhelye szerint illetékes Váci Nyugdíjbiztosítási Kirendeltségen terjesztette elő az életjáradék igényét a Pest Megyei Kárrendezési Hivatal 1995. május 9-én kelt határozatában megállapított 11 000 Ft kárpótlási jegyére. A kirendeltség 1995. augusztus 31-én kelt határozatával az igényt elbírálta, összege havi 337 Ft. Az életjáradék folyósításának feltételeként a kirendeltség előírta, hogy a kárpótlási jegyet a kirendeltség megbízásából eljáró váci OTP Fióknál az Országos Nyugdíjbiztosítási Főigazgatóság javára a határozat jogerőre emelkedését követő 60 napon belül az igénylőnek át kell ruházni. Az átruházás elmulasztása jogvesztéssel jár. A kirendeltség 1995. november 22-én kelt záradéka szerint az átruházás a törvényben előírt határidőn belül nem történt meg, ezért az ügyet „ügyviteli úton” lezárta. A panaszos az 1996. január 17-én a kirendeltségnek küldött levelére tájékoztatást kapott arról, hogy mulasztást követett el, de amennyiben továbbra is életjáradékot kér, új igényt kell benyújtania, melyet mellékeltek számára. A panaszos 1996. február 8-án az új igénybejelentőt kitöltötte, postán, kísérőlevéllel megküldte a kirendeltségnek. A levelében a panaszos megírta, hogy „az igénybejelentő lapot a kárpótlási jegyek életjáradékra váltásához és a szükséges 1999/79/II. szám egyéb ügyiratokat” 1995. szeptember 14-én az OTP fióknak megküldte, tehát az adott igénylőlapot okmányok hiányában csak részben tudja kitölteni. A panaszos mellékelte az OTPnek küldött levél és az ajánlott feladóvevény másolatát. A panaszos az igényét folyamatosan fenntartotta. Mind a Nyugdíjfolyósító Igazgatóságon, mind a kirendeltségen, mind az OTP fióknál, mind a Belügyminisztériumnál több kísérletet tett igénye érvényesítése, valamint a postán feladott kárpótlási jegyei felkutatására. A kirendeltség 1998. január 9-én ismét „záradék”-ot hozott, mellyel az életjáradék igényt ügyviteli úton lezárta azzal az indokkal, hogy az átruházás a törvényben előírt határidőben nem történt meg. Nincs arra adat, hogy a Nyugdíjbiztosítási Kirendeltség az ügyfél segítségére, hivatalból megkereste volna az általa megbízott OTP fiókot a kárpótlási jegyek megkeresése, az ügy kedvező elbírálása érdekében. A vizsgálat megállapította, hogy a panaszos kárpótlási jegyei valóban megérkeztek az OTP fiókhoz, azonban intézkedés nem történt, a panaszos visszajelzést nem kapott, illetőleg megkeresésére, sürgetésére reagálás nem történt. Amikor a panaszos 1996. május 9-én személyesen az Országos Takarékpénztár Közép-Magyarországi Régió Váci fiókjánál megjelent, azzal az indokkal nem foglalkoztak ügyével, hogy „1995. szeptember 15-e és 1996. április 30-a között kellett volna személyesen vagy meghatalmazott útján jelentkeznie; 1996. május 1-jétől a BÉB Rt. központilag leállította a kárpótlási jegyek kiadását, korábban pedig állításuk szerint a panaszos szándékáról nem tudtak. A fiókigazgató tájékoztatása szerint a panaszos a Kárpótlási Határozatával a Kereskedelmi és Hitelbanknál (Budapest V., Október 6. u. 7. szám) átveheti kárpótlási jegyeit. Megállapítást nyert, hogy

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes